cyanic-selkie/wikianc huggingface dataset:
Никита Михалков
Сүүлийн үеийн бүтээлүүд
Сидней Люмэтийн Арван хоёр ууртай эр киноноос сэдэвлэсэн 12 бүтээл нь 2007 оны есдүгээр сарын 8-нд Венецийн Кино Наадмаас өндөр үнэлгээ авсан билээ. 2008 оны нэгдүгээр сарын 22-нд 12 кино Оскарын шагналд нэр дэвшжээ. Энэ талаараа Михалков “Америкчуудын анхааралд энэ кино өртсөн нь баярлууштай. Үүнээс ч илүүтэйгээр нэр дэвшиж буй таван киноны нэг болсонд бүр их баярлаж байна. Миний хувьд энэ бол тэмдэглүүштэй үйл явдал” гэж ярьжээ.
2010 оны Каннын Кино Наадамд найруулагч Утомлённые солнцем 2 киногоороо оролцсон ч шагнал хүртээгүй. Харин Оскарын 84 дэх удаагийн наадамд Оросыг төлөөлөн оролцох Гадаад хэл дээрх Шилдэг Киногоор энэ бүтээл нь сонгогдсон юм.
Хувийн амьдрал
Хоёр дахь эхнэр нь загвар өмсөгч байсан Татъяна бөгөөд тэд Анна (1974 онд төрсөн), Артем (1975.12.8-нд төрсөн), Надя (1986.9.27-нд төрсөн) хэмээх гурван хүүхэдтэй.
Улс төрийн үзэл баримтлал
Михалков Оросын улс төрд идэвхитэй оролцдог нэгэн. Тэрээр эх оронч үзлээрээ алдартай.
2006 оны аравдугаар сард Михалков Сербид очиж, Косовогийн талаар баримталж буй Сербийн бодлогод дэмжлэг үзүүлж байсан. 2008 онд Сербийн ерөнхийлөгчид нэр дэвшиж байсан Томислав Николичийг дэмжихээр дахин Сербид очжээ. 1992-99 оны Югославын дайны үеэр Сербүүдийн үйлдсэн дайны гэмт хэргийг эрс няцаадаг залуусын “Номоканон” байгууллагын уулзалтанд тэрээр оролцож байжээ. Тэр үед хэлсэн үгэндээ Михалков “Үнэн алдартны шашны эсрэг дайн”-ы тухай ярьж, Үнэн алдартны шашныг “МакДоналдсын эсрэг соёлын болоод оюун ухааны үүднээс тэмцэх гол хүчин” хэмээн ишлэж байв. Түүний мэдэгдэлд хариу болгож сэтгүүлчийн “МакДоналдс, Сталинизм хоёрын аль нь дээр вэ?” гэсэн асуултанд Михалков “Тухайн хүнээсээ шалтгаална” гэж хариулжээ. Михалков өөрийгөө хаант засгийг дэмжигч гэдэг.
Тэрээр ерөнхийлөгч Владимир Путиний идэвхитэй дэмжигч. 2007 оны аравдугаар сард Путиний 55 насны төрсөн өдөрт зориулсан телевизийн хөтөлбөрөөр “Ажиллах хугацаа чинь дуусч албан тушаалаасаа буусан ч битгий бууж өгөөрэй” хэмээн Путинд хандан хэлж байжээ.
Михалковын удирддаг Кино Бүтээгчдийн Нийгэмлэгийг Оросын киноныхон нэлээд шүүмжилдэг бөгөөд 2010 оны дөрөвдүгээр сард нийгэмлэгийн олон гишүүн гарч, ижил төрлийн үйл ажиллагаа явуулдаг өөр нийгэмлэгт элссэн явдал болж байв.
Цахим холбоос
Ангилал:Оросын кино найруулагч Ангилал:Оросын кино жүжигчин Ангилал:Киноны продюсер Ангилал:Оросын кино зохиолч Ангилал:Ардын Жүжигчин (ЗСБНХОУ) Ангилал:Төрийн шагналтан (ОХУ) Ангилал:Оросын аугаа эх орны гавьяаны одон шагналтан Ангилал:ОХУ-ын Хөдөлмөрийн баатар Ангилал:Италийн Бүгд Найрамдах Улсын Гавьяаны одон шагналтан (их загалмай) Ангилал:Хүндэт легионы гишүүн (командлагч) Ангилал:Белградын хүндэт иргэн Ангилал:Зөвлөлтийн иргэн Ангилал:Оросууд Ангилал:1945 онд төрсөн Ангилал:Москвагийн хүн
Дэлхийн улсуудын валютын нөөц
Гадаад валютын нөөц буюу Форексийн нөөц нь тухайн улсын төв банк ба адилтгах санхүүгийн байгууллагын мэдэл дэхь нөөцийг хэлнэ. Энэ нөөцөд бусад олон төрлийн валютууд болон алтны нөөцийн үнэлгээг нийтэд нь хамтатгаж нийт дүнгээр нь тооцож улсын валютын нөөцийг тооцсон болно.
2013 он
{|
Бусад үзэх
Дэлхийн улсуудын баялагийн нөөцийн сан
Эшлэл
Ангилал:Улсуудын жагсаалт Ангилал:Эдийн засгийн жагсаалт
Лууха гол
Лууха гол ( ）буюу Ляо гол - Шар тэнгист цутгадаг гол. Голын нэр нь Ляонин муж, Ляохэ тал, Ляодун хойг, Жилин мужийн Ляоюань хотыг нэрлэх үндэс болжээ. Урт - 1345 км, сав газрын талбай - 231 мянган км². Усны дундаж хэрэглээ 500 м³/сек орчим байна.
Ангилал:Азийн гол мөрөн Ангилал:Ляонины гол мөрөн
Португал
Бүгд Найрамдах Португал Улс (República Portuguesa) нь баруун өмнөд Европ, Иберийн хойгт Испанитай хил залган орших улс юм.
Баруун талаараа Атлантын далайгаар хүрээлэгддэг ба Атлантын далай дахь Азор, Мадейра олтригууд Португалын нутаг болно. Португал орны 92,090 хавтгай дөрвөлжин км нутагт 10,570,803 хүн ам оршин суудаг. Хүн ам нь Атлантын далайн эргээр хоёр том хот руугаа шахан нягтран суурьшсан байдаг. Хоёр том хотынх нэг нь 547,631 хүн амтай нийслэл Лиссабон, нөгөөх нь Порту юм. Хүн амын үнэмлэхүй олонх нь португалчууд, дийлэнх олонх нь Христийн шашинтан (түүнд дотроо Католик) юм.
15-16-р зууны далайд гарч шинэ газар нээх аянд португалынхан оройлжээ. Ингэснээр Португал нь Өмнөд Америк, Африк, Ази, Номхон далайд нутагтай далайн гүрэн болж байв. 19-р зуунд хамгийн том гадаад эзэмшил Бразил орон тусгаар тогтносноор Португалын хүч буурсан. Эзэмшлээсээ хамгийн сүүлд 1999 онд Макаог Хятадад шилжүүлэн өгч байлаа.
Газар зүй
thumb|200px|right|Байр зүйн газрын зураг Португал 92,090 хавтгай дөрвөлжин километр газар нутагтай дэлхийн 109-р том орон юм.
Газар
Нутгийн дундуур урсдаг Тежу голын умард тал, ялангуяа дорно умард хэсэг нь уулархаг, түүнээс авсан гол мөрөн ихтэй бол Тежугийн өмнөд талын газар нутаг (Алентежу) нам доор тэгш тал юм. Яг өмнөд үзүүрийн Алгервид уулын бага шиг нуруу бий. Нутгийн төв хэсэгт Эштрела (1993 м) гэж харьцангуй өндөр нуруу байдаг бол Азорын олтригт хамгийн өндөр Пику уул нь (2351 м) байгаа.
Гол мөрний хөндийг эс оруулвал ихэнх хэсэгтээ хүчиллэг, галт уулын шороотой. Эндэхийн галт уулс идэвхтэй.
Ус
Португал нутгийн хойд хилээр Минью, хойд талаар Дору (Порту хавьд далайд цутгадаг) болон Мондегу, дундуур Тежу (Лиссабоны орчим цутгана), зүүн урд хилээр Гвадиана зэрэг гол урсдаг. Томоохон нуургүй ч УЦС-ын цөөрөм, далан хийсэн нь нэлээд бий.
Уур амьсгал
Эх газрын Португалд газрын дундад тэнгисийн болон талын уур амьсгал зонхилдог. Арлууд дээр тропикийн уур амьсгалтай. Өвөлдөө 5—10 °C сэрүүн, зундаа 20—27 °C халуун байна. Жилд дунджаар 400 — 800 мм, уулархаг нутгаар 1000 — 2500 мм хур тунадастай.
Амьтан ургамал
Португалын нутаг дэвсгэрийн 50 хувийг ой мод эзэлнэ. Ихэвчлэн нарс, бас царс ургадаг. 607 га илчүү царс тариалж, дэлхий үйсэн бөглөөний талыг Португал үйлдвэрлэдэг. Цаас, ялзмагийн түүхий эд ургадаг.
Европт өргөн тархсан шилүүс, зэрлэг муур, чоно, үнэг, зэрлэг гахай, баавгайнаас гадна Африкт байдаг хамелеон зэрэг олон төрөл зүйлийн амьтан Португалид бий. Нүүдлийн шувуу дайран өнгөрдөг. Сардина, анчоус, туна зэрэг 200 зүйлийн загас Атлантын далайгаас барьдаг.
Орон нутаг
Дээрх үндсэн Португал орон нь дотроо тэнцүүхэн газар нутаг бүхий 18 тойрог (distrito) болдог. Дандаа төв хотынхоо нэрээр нэрлэгдсэн.
Цэрэг зэвсэг
Португал улс хуурай, тэнгисийн, агаарын замын цэргийн хүчинтэй. Эдгээр нь өөрийн улсыг гадны халдлагаас батлан хамгаалах үүрэгтэй. Бас гадаад улсад хүний эрхийг хамгаалах үүднээс туслалцаа үзүүлдэг. 2008 онд 39,200 цэрэг армийн (үүнээс 7,500 нь эмэгтэй) хүнтэй байж, 2009 онд ДНБ-ийн 2.1 хувьтай тэнцэх 5.2 тэрбум ам.доллар энэ салбарт зарахаар төсөвлөж байв. Үүнээс армид 21 мянга, тэнгисийн зэвсэгт хүчинд 11 мянга, агаарын зэвсэгт хүчинд 7500 хүн оногддог.
XX зуунд Португал Дэлхийн нэгдүгээр дайн, Португалын колонийн дайнд (1961—1974) тэмцэлдсэн. Колонит гүрнээ байсан 1975 оноос хойш Дорно Тимор, Босни, Косово, Афган, Сомали, Ирак, Ливанд энхийг сахиулах ажиллагаанд оролцож, Ангол (1992), Гвиней-Биссау (1998)-д ажилласан.
Эшлэл
Ангилал:Европын орон Ангилал:Европын зөвлөлийн гишүүн Ангилал:Европын Холбооны гишүүн орон Ангилал:Нэгдсэн Үндэстний Байгууллагын гишүүн орон Ангилал:Португал хэлтэй орнуудын хамтын нийгэмлэгийн гишүүн орон Ангилал:ЭЗХАХБ-ын гишүүн орон
Селина Гаспарин
Селина Гаспарин (Selina Gasparin, 1984 оны дөрөвдүгээр сарын 3-нд Самедан хотод төрсөн) — Швейцарын биатлонч юм. 2014 оны олимпын наадмын 15 километрийн ганцаарчилсан төрөлд дэд аварга, 2013 оны улирлын дэлхийн цомын хоёр удаагийн аварга билээ.
Холбоос
Ангилал:Швейцарын биатлонч Ангилал:Швейцарын цаначин‎ Ангилал:Швейцарын олимпын мөнгөн медальтан Ангилал:Швейцарын олимпын оролцогч Ангилал:Швейцарын биатлоны улсын аварга Ангилал:2010 оны өвлийн олимпод оролцогч Ангилал:2014 оны өвлийн олимпод оролцогч Ангилал:2018 оны өвлийн олимпод оролцогч Ангилал:Швейцарчууд Ангилал:1984 онд төрсөн
Иоханн Себастиан Бах
Иоханн Себастиан Бах (Johann Sebastian Bach, * 1685 оны 3 сарын 21юл./3 сарын 31гри.-нд Айзенахд; † 1750 оны 7 сарын 28-нд Лайпцигт) нь Германы хөгжмийн зохиолч, баг бишгүүрч хөгжимчин байжээ. Түүний найрал дуу, найрал хөгжим, хөгжмийн зэмсгүүдэд зориулагдсан бүтээлүүд нь бароккогийн үеийг дээд цэгтээ хүргэхэд гүн хувь нэмэр оруулсан байна.
ХVIII зууны германы суут хөгжмийн зохиолч И.С.Бах өөд болсноос хойш хоёр зуу гаруй жил өнгөрсөн ч түүний хөгжим дэлхий даяар улам өргөн дэлгэрсээр байна. Гэтэл амьд сэрүүн цагт нь түүнийг огт хүлээн зөвшөөрдөггүй байсан ажээ.Түүнийг нас барснаас хойш зуу шахам жилийн дараа 1829 онд германы нэрт хөгжмийн зохиолч Феликс Мендельсоны удирдлага дор түүний алдарт "Матвейн шаналал" зохиолыг олны өмнө тоглож Герман улсад анх удаа түүний зохиолын эмхэтгэлийг гаргажээ. Тэр үеэс хойш дэлхийн бүх хөгжимчид түүний зохиолын яруу тунгалаг аялгуу, төгс ур чадварыг бахдан бишрэн тоглодог болж онгодоо хөглөж сэтгэлээ баясган ариусгасаар байна.
И.С.Бах нь удам дамжсан хөгжимчний гэр бүлээс гаралтай ба талхчны мэргэжилтэй өвөө нь ардын хөгжмөөр чадварлаг тоглодог байв. Тэдний удамд лимбэч, бүрээч, хийлч, бадралт баг бишгүүр хөгжимчин гээд нэртэй олон уран бүтээлч байсан учир Тюрингийн мужийн Айзенахд хөгжимчин бүрийг Бах, эс бөгөөс Бах нэртэй хүн бүрийг хөгжимчин гэж нэрлэдэг болжээ.
Айзенах (1685–1695 он)
Тэрбээр 1685 онд Айзенах хотод төрсөн ба хийлчийн мэргэжилтэй эцгээрээ хийл хөгжим заалгаж, нарийн цээл хоолойтой тул сургуулийн найрал хөгжмийн хамтлагт дуучин байв. Есөн настайдаа түүнийг өнчрөхөд нь Ордруф хотод суудаг, сүмийн бадралт баг бишгүүр хөгжимчин авга ах нь дэргэдээ авч гимназид оруулж түүний зэрэгцээ хөгжим зааж байв. Ах нь алдарт хөгжмийн зохиолчдын бүтээлүүдтэй дэвтрүүдээ цоожтой авдарт хадгалж байгаа тухай арван настай хүү мэдээд тэдгээрийг нь хулгайлж шөнө сарны гэрэлд нотуудыг нь хуулан бичдэг байв. Гэтэл зургаан сарын дараа нэгэн шөнө ах нь түүнийг хуулан бичлэг хийж байхад нь барьж бүх нотыг, нь хураан авахад их харамсчээ. Хамгийн харамсалтай нь түүний хараа эрс муудсан байлаа.
Люнебург ба Ваймар (1700–1703 он)
15 настайдаа бие даан амьдрахаар шийдэж Люнебург хотод шилжин сууршиж 1703 онд гимнази төгсөж их сургуульд элсэн суралцах эрхтэй болсон ч хооллох, хувцаслах мөнгө олохын тулд олон хот дамжин янз бүрийн ажил эрхэлж байжээ. Хаа ч явсан мэдлэгээ дээшлүүлэхийн төлөө шургуу зүтгэж германы төдийгүй итали, францын хөгжмийн зохиолчдын бүтээлүүдтэй гүнзгий танилцаж бололцоо л гарвал нэртэй хөгжимчдийн тоглолтыг үзэж тоглолтын ур чадвар арга барилыг нь гярхай ажигладаг байв.
Ордныхон гадаадын хөгжмийг биширч байгааг Бах буруушааж герман ардын дуу, бүжгийн хөгжмийг гүнзгий судалж уран бүтээлдээ өргөн хэрэглэж гадаадын хөгжмийн зохиолчдын бүтээлүүдийг сохроор дууриан дагасангүй, уран чадвараа төгөлдөржүүлэн хурцалж байлаа.
И.С.Бах аугаа хөгжмийн зохиолч төдийгүй бадралт баг бишгүүр, клавесин хөгжмөөр гарамгай тоглодог, түүний уран бүтээлийг эс тоодог байсан ч чадварлаг хөгжимчин гэдгийг нь өрсөлдөгч нар нь хvлээн зөвшөөрч байв. Нэгэн жишээ дурдахад Бахыг Дресден хотод францын бадралт баг бишгүүр хөгжимчин Луи Маршантай өрсөлдүүлэх тэмцээнд урьжээ. Уригдсан хоёр хөгжимчин тэмцээний урьд өдөр танилцаж клавесин хөгжим тогложээ. Гэтэл Л.Маршан ялагдахаа ойлгож шөнө нь Дресден хотоос сэм явсан байжээ.
Ваймар (1708–1717 он)
1708 оноос Ваймар хотод сууршиж ордны хөгжимчин, хотын бадралт баг бишгүүр хөгжимчнөөр ажиллаж байхдаа бадралт баг бишгүүр хөгжимд зориулсан олон шилдэг бvтээл туурвиснаас алдарт Токката, ре минорын фуг, до минорын Пассакалия нь агуулгын хувьд гүнзгий, өргөн далайцтай болжээ.
Көтен (1717-1723 он)
1717 онд Көтен гүнгийн урилгаар Көтен хотод шилжин ирж бага найрал хөгжмийн удирдаач болж гүнг дуулахад нь клавесин хөгжмөөр дагаж тоглох үүрэг гvйцэтгэж байв. Чөлөөт цагаараа уран бүтээлээ бичиж ууган хүү Вильгельм Фридеманы хичээлэлтэд хэрэглэх зорилгоор хоёр болон гурван хоолойд зориулсан аязууд, "Франц сюит", "Англи сюит", "Жигдрүүлсэн хөгт зориулсан клавир" хэмээх том бүтээлийн нэгдүгээр ботид орсон 24 прелюди, фуга зохиож ре минорын "Сайтар хэмнэлжүүлсэн уран сэтгэмж ба фуг" бүтээлээ гараасаа гаргажээ.
Өнөө үед Бахын хоёр болон гурван хоолойд зориулсан аязууд чуулбаруудыг хөгжмийн сургуулийн, "Жигдрүүлсэн хөгт зориулсан клавир" номыг хөгжмийн дунд сургууль, консерваторийн сургалтын хөтөлбөрөөр заавал vздэг байна.
Лайпциг (1723-1750 он)
1723 онд Лайпциг хотод шилжин сууршиж тэнд насан эцэслэх хүртлээ амьдарчээ. Гэгээн Фома сүмийн дэргэдэх дууны сургуулийн найрал дууны удирдаачийн алба хашиж хотын бүх сүм хийдэд үйлчлэх ажил давхар хариуцах болжээ. Тэрчлэн шашны сэдэвтэй хөгжим зохиох үүргийг давхар хүлээж байсан ч уран сайхны итгэл үнэмшлээрээ гайхамшигтай олон бүтээл туурвисаар байлаа.
Хамгийн шилдэг найрал дуу, хөгжмийн зохиомжууд түүний дотор "Иоанны шаналал" кантат (нийтдээ 250 орчим кантат зохиосон.), Си минорын Месса зэрэг алдарт бүтээлээ бичжээ. Иоанн, Матфей нарын "шаналал" гэдэг нь Есус Христийн тарчлаан, зовлонгийн тухай хүүрнэл юм. "Месс", "шаналал" нь католик сүм хийдийн найрал дуу байсан бол И.С.Бахынх шашны агуулгаас хальж концертын шинж чанартай монументаль бүтээл болжээ. И.С.Бахын уран бүтээлийн оргил болох "месс", "шаналал" зохиолыг тоглоход гоцлол дуучид, найрал дууны хамтлаг, найрал хөгжим, бадралт баг бишгүүр хөгжим оролцдог аж.
Сүм хийдийн удирдлага түүний бүтээлүүдийг шашны хатуу дэг жаяг, ертөнцийн амьдралаас тасархай байх агуулгад нийцэхгүй байна, дэндүү "газрын", амьдралын баяр жаргал дүүрэн байна гэж буруушаан шүүмжилж байв. Түүнээс гадна сургуулийн захиргаанаас дуучин хүүхдүүдийн хувцаслалт, хооллолт, хөгжмийн зэвмсгийн хангалтад өчүүхэн хөрөнгө зарцуулж байсан нь түүний хувьд маш хэцүү, сэтгэл зовоосон асуудал байжээ.
И.С.Бах томоохон найрал дуу-инструменталь төрлийн бүтээлүүдээс гадна даралтат утсан хөгжмийн зохиол бичиж алдарт "Италийн концерт", 24 прелюди, фугаас бүрдсэн "Сайтар хэмнэлжүүлсэн клавир" номынхоо хоёрдугаар дэвтрийг мөн дуусгажээ.
Амьдралын сүүлийн жилүүд
Вильгельм, Фридеман, Филипп Эммануил, Иоханн Христиан гээд хөвгүүд нь өсөн том болж цөмөөрөө хөгжимчид болж эцгийгээ амьд сэрүүн байхад нь нэртэй хөгжмийн зохиолчид болж түүнийг хязгааргүй баярлуулж байв. Ууган охин нь эвлэгхэн дуулдаг, хоёр дахь эхнэр Анна Магдалена нь сонсгол сайтай, сопрано хоолойтой бүсгүй байсан тул Бах гэр бүлийн гишүүддээ зориулж нилээд олон бүтээл бичиж байжээ.
Амьдралын сүүлийн жилүүдэд нь хараа нь муудаж хагалгаа хийлгэсэн нь бүтэлгүйтэж сохорсон ч хөгжим зохиож нотоо дуудан бичүүлдэг байв. Түүнийг нас барахад хөгжмийн олон нийт огт тоосонгүй өнгөрч удсангvй бүр мартжээ. Эхнэр Анна Магдалена Бах нь арван жилийн дараа ядуусын асрамжийн газарт амьсгаа хураасан бол отгон охин Реина нь ядуугийн туйлд хүрсэн үед нь Л.В.Бетховен тусалж байжээ.
Цахим холбоос
Ангилал:Бах (овог) Ангилал:Бароккогийн үеийн хөгжмийн зохиолч Ангилал:Германы хөгжмийн зохиолч Ангилал:Сүмийн хөгжмийн зохиолч Ангилал:Сонгодог орган хөгжимчин Ангилал:Капельмайстер Ангилал:Концертмайстер Ангилал:Вальхалла Ангилал:Арнштадтын хүн Ангилал:Айзенахын хүн Ангилал:Люнебургийн хүн Ангилал:Мюльхаузены хүн Ангилал:Ваймарын хүн Ангилал:Германчууд Ангилал:1685 онд төрсөн Ангилал:1750 онд өнгөрсөн
Миссиссиппи
Миссиссиппи (Mississippi) нь Хойд Америк тивийн зүүн өмнөд хэсэгт орших, Америкийн Нэгдсэн Улсын муж улс юм. Нийслэл нь Жэксон, хамгийн том хот нь Жэксон. Хүн ам нь 2,938,618 бөгөөд бүх тавин муж улс дундаа 4-т ордог.
Цахим холбоос
* Ангилал:АНУ-ын холбооны муж улс
Бөхийн төрлүүдийн дэлхийн аварга шалгаруулах тэмцээн
Бөхийн төрлүүдийн дэлхийн аварга шалгаруулах тэмцээн (FILA Wrestling World Championships) нь Олон Улсын Бөхийн Төрлүүдийн Нэгдсэн Холбоо (ФИЛА)-гийн зохион байгуулдаг, бөхийн дэлхийн аварга шалгаруулах тэмцээн юм. Эрэгтэйчүүдийн сонгомол бөхийн тэмцээн 1904 онд гараагаа эхэлсэн бол эрэгтэй чөлөөт бөх 1951, эмэгтэй чөлөөт бөхөөр 1987 оноос эхлэн дэлхийн аваргаа шалгаруулж эхэлсэн байна.
Бүх цаг үеийн медалийн хүснэгт
2016 оны бөхийн төрлүүдийн дэлхийн аварга шалгаруулах тэмцээний дараах байдлаар.
Алдарт аваргууд
5 болон түүнээс олон алтан медальт тамирчдыг доор хүснэгтээр үзүүлэв.
Шар мөрөн (Өвөр Монгол)
Шар мөрөн - Өвөр Монголын зүүн өмнөд хэсгээр урсдаг гол. Хатан гол хэмээх Шар мөрөн нь Ордос хот хавиар дайран урсдаг.
Батцэрэнгийн Уртбаяр
Батцэрэнгийн Уртбаяр нь Завхан аймгийн Завханмандал сумын харьяат, [[үндэсний бөх]ийн аймгийн арслан цолтой бөх.
Шар мөрөн (Өвөр Монгол)
2 Ангилал:Азийн гол мөрөн Ангилал:Өвөр Монголын гол мөрөн
Батцэрэнгийн Уртбаяр
Аймгийн наадмын дэвжээнд
Ангилал:Аймгийн арслан
Мейтнери
Мейтнери („Эка-Ириди“) нь зохиомлоор гаргаж авдаг, химийн тэмдэг нь Mt, атомын дугаар нь 109 ба трансактиноидод багтдаг 7-р үеийн d-блокийн химийн элемент юм. Үелэх системийн 9. IUPAC бүлэг, кобальтын бүлэгт хамаарна. Энэ элементийн нэрийг австри-шведийн физикч бөгөөд математикч Лизе Майтнерд хүндэтгэл үзүүлэх үүднээс Мейтнери хэмээн нэрлэжээ.
Түүх
Мейтнериг анх удаа 1982 онд (дараа нь 1988 оны хоёрдугаар сард ахиад) Дармштад дахь Хүнд ионы судалгааны нийгэмлэгийн төв дээр төмөртэй висмутээр буудан гаргаж авчээ. Энэхүү элемент нь эхэндээ унниленниум (химийн тэмдэг Une) гэх нэртэй байж байгаад 1997 оноос өнөөгийн нэрээ авчээ. Мөн түүнчлэн Эка-Ириди гэдэг нэршлийг бас хэрэглэдэг.
Аюулгүйн санамж
Одоогоор европын химийн бодисын журамд түүний аюулыг тогтоосон дүрэм, журам байхгүй ба үүний учир нь тухайн элементийн атомуудыг нэг дор маш бага хэмжээгээр гаргаж авах боломжтойгоос хамааран химийн эсвэл физикийн аюул маш багатай.
Эшлэл
Ангилал:7-р үеийн элемент
Үйлдлийн систем
Үйлдлийн систем (Operating system, OS) харилцан уялдаатай системийн програмуудын цогц юм.
Компьютерын ажиллагааг 2 давхаргаас тогтсон сонгинотой зүйрлэж болно. Сонгинын хамгийн дотор талд компьютерын техник хангамж байрлана. Түүний гадуур програм хангамжийн давхарга байрлана. Харин хамгийн гадна талд хэрэглэгч уг сонгиныг “харж” байгаа.
Тэгвэл програм хангамжийн давхарыг дотор нь дахиад хоёр давхаргад хуваан үзэж болно:
Өөрөөр хэлбэл хэрэглэгч програмуудын тусламжтайгаар компьютертэй ажиллана. Харин програмууд нь Ү.С.-ийн тусламжтайгаар компьютерын техниктэй холбогдоно.
Тиймээс Ү.С.-ийг компьютерын техникийн програмын үргэлжлэл гэж болно. Ү.С. нь хэрэглэгчийг, компьютерын төхөөрөмжүүдтэй ажиллах процессын талаарх нэгд нэгэнгүй мэдээллээс халхалж, ингэснээр энэ процессыг гүйцэлдүүлэх нүсэр ажлаас түүнийг чөлөөлж өгдөг.
Компьютеруудын төрлөөс хамаарч, тэдгээрт ашиглагдах Ү.С.-үүд мөн өөр өөр байна. Гэхдээ нэг төрлийн компьютерт зориулсан өөр өөр Ү.С.-үүд ч бас байдаг. Жишээ нь одоо үед Windows, Unix, Linux г.м. Ү.С.-үүд компьютерт өргөн ашиглагдаж байна.
Тойм
Тооцоолох электрон машин нэг талаас техник хангамж, нөгөө талаас програм  хангамжийн салшгүй нэгдэл юм. Компьютерийг эхлэн ажиллуулахад түүний шуурхай санах ойд ачаалагдаж, хэрэглэгч ба компьютерийг холбон ажилладаг програмыг үйлдлийн систем гэдэг. Үйлдлийн систем нь UNIX, MS DOS, PC DOS, OS/2, WINDOWS 9X, WINDOWS XP гэх мэтчилэн олон төрөлтэй байдаг ба эдгээрээс ихэд өргөн тархсан системүүдийн нэг нь MS DOS юм. Үйлдлийн системийг хэрэглэгчийн интерфейсээр нь график үйлдлийн систем, график биш үйдлийн систем гэж 2 ангилдаг. График үйдлийн системд нь WINDOWS 9X, WINDOWS XP гэх мэт үйлдлийн системүүд ордог ба график биш үйлдлийн системд MS DOS ордог. Үйлдлийн систем нь програм хангамжийн үндсэн нөхцлийг бүрдүүлэх орчин болдог бөгөөд хэрэглэгчийг компьютертэй холбож түүнд холбогдсон гадаад төхөөрөмжүүдийг гараас оруулах командаар удирдах боломж олгодог. Нөгөө төлөөс хэрэглээний програмууд болон оролт гаралтын өгөгдлүүдийг удирдаж ажиллахад тусална.
UNIX, LINUX нь нээлттэй систем учраас хэрэглэгчид болон програм зохиогчид бусаддаа зориулж өөрийн хийсэн шинэ соргог зүйлийг нэмж, хасч өгч болдгоор бусад системүүдээс давуу талтай. Харин MS-DOS нь хэрэглэгчдэд сурахад хамгийн ойр дөт систем юм.
Үйлдлийн систем нь санах ой руу ачаалагддаг бөгөөд компьютерийн хүчин чадлыг зохицуулж, хуваарилахаас гадна компьютерийн гараас өгөгдсөн командыг дэлгэц рүү илгээх, дискэн дээр файл болон директоруудыг хадгалах мөн дагалдах төхөөрөмжүүд болох принтер, хулгана, уян болон хатуу дискний ажиллагааг хянадаг.
Томоохон систем дээр үйлдлийн систем нь хэрэглэгчдэд нэг нь бусдын хийж буй үйлдэлд нөлөөлөхгүйгээр систем рүү зэрэг хандаж чадахуйц нөхцлийг олгож, ачааллыг нь зохицуулж өгдөг. Мөн үйлдлийн системийн нууцлал нь маш сайн байх шаардлагатай байдаг.
Үйлдлийн системийг доорх төрлүүдээр ангилдаг. Үүнд:
Командын хэл
Хэрэглэгчээс Ү.С.-д өгч болох командууд урьдаас тодорхойлогдсон байдаг. Эдгээр командын цогцыг Ү.С.-ийн командын хэл гэдэг.
Хэрэглэгч командын хэлний тусламжтайгаар: г.м. болон бусад олон үйлдлийг хийх боломжтой байдаг.
Командын процессор
Командын процессор бол хэрэглэгчийн өгсөн командыг авч, анализ хийгээд биелүүлдэг системийн програм юм.
Хэрэглэгчийн интерфейс
Ү.С.-д хэрэглэгч нь командын хэлийг ашиглан командын процессортой харьцаж буй арга замыг хэрэглэгчийн интерфейс (user interface) гэдэг.
Текст интерфейс
CLI нь сонгодог (буюу уламжлалт) интерфейс бөгөөд хэрэглэгч командын хэлний тодорхой командыг бичиж өгөөд Enter дарах замаар командын процессортой “тулж” ажиллах хэлбэр юм. Үүний тулд хэрэглэгч нь командын хэлийг мэддэг байх шаардлагатай.
График интерфейс
Харин GUI нь хэрэглэгчид илүү тохиромжтой хэлбэр бөгөөд зөвхөн хулганы тусламжтайгаар, график дүрслэл бүхий хийсвэр (виртуал) орчинд хүссэн үйлдлээ хийж болдог. Өөрөөр хэлбэл хэрэглэгч нь командын хэлийг мэддэг байх шаардлагагүй.
Shell
Хэрэглэгчийн интерфейсийг хэрэгжүүлж байдаг системийн програмыг shell (хөтөч програм) гэдэг. Ү.С. болгон өөрийн гэсэн shell-үүдтэй байна. Ж.нь Windows бүлийн системд: Command Prompt гэсэн стандарт shell-үүд бий. Windows Explorer бол график интерфейсийг хэрэгжүүлэгч shell (graphical shell) юм. Харин Command Prompt бол текст интерфейсийг хэрэгжүүлэгч shell (text shell) юм. Shells (хөтөч програм) нь программ хангамжийн нэг хэсэг бөгөөд хэрэглэгчийн интерфейсийг хэрэгжүүлдэг ба өөр өөр функц ба өөр өөр ажиллагаатай. Ийм учраас энэ нь үйлдлийн системийн хэрэглэгчийн интерфейстэй ойролцоо утгатай. Энэ нь үйлдлийн системийн дотоод механизм ба хэрэглэгчийн интерфейс хоорондын гадаад давхраанд байдаг тул Shells (гэр) гэж нэрлэдэг. Ихэнх үйлдлийн системийн Shells нь удирдлагын интерфейсгүй хэдий ч хэрэглэгчийн нэмэлт төхөөрөмжөөс компьютерт шууд мэдээлэл дамжуулдаг. Shells нь үнэндээ тусгай зориулалтын application бөгөөд API цөм нь бусад application програмуудтай адил замаар хэрэглэгддэг.
Драйверууд
Драйверууд (drivers=жолоодогч буюу хөтлөгч) нь компьютерын төхөөрөмжүүдийг удирдахад шаардлагатай системийн програмууд юм.
Файлын систем
Тогтмол санах байгууламжид байрласан, тодорхой нэр бүхий цогц мэдээллийг файл (file) гэдэг. Файл нь програм, тоон өгөгдөл, текст, кодлогдсон дүрс мэтийг агуулж болно.
Ерөнхий тохиолдолд тогтмол санах байгууламжид асар олон тооны файл агуулагдана. Тэгвэл хэрэглэгч нь энэ олон файл дундаас тухайн нэг файлыг түргэн шуурхай олж, хялбар байдлаар харьцдаг байх ёстой. Үүний тулд файлууд нь дискэн дээр тодорхой нэг аргын дагуу, өөрөөр хэлбэл тодорхой зохион байгуулалттайгаар байрласан байна. Ийм аргыг (зохион байгуулалтыг) нь файлын систем (file system) гэдэг. Файлын систем нь: г.м. асуудлуудыг тодорхойлно.
Ү.С. болгон өөрийн гэсэн файлын системтэй. Тухайлбал Windows бүлийн Ү.С.-үүд FAT16, FAT32, NTFS г.м. файлын системүүдийг ашигладаг бол Linux бүлийн Ү.С.-үүд ext2, ext3, XFS г.м. файлын системийг түгээмэл ашигладаг.
Ихэнх файлын систем файлыг диск рүү хадгалахдаа хадгалах “орон зайг” 0.5kb эсвэл 1, 2, 4 кb-ын урттай жижиг блокуудад хуваагаад файлыг эдгээр блокуудаар тарааж байрлуулдаг байна. Ийм блок хэсгийг сектор (sector) гэнэ. Ж.нь Windows XP системд, секторын хэмжээ 4 kb байдаг.
Файлын систем нь файлуудыг төрөл, зориулалтаар нь ангилж, “каталогижуулах” ажлыг гүйцэтгэдэг. Дотроо файлууд агуулсан ийм каталогийг фолдер (folder) буюу хавтас, директори (directory) г.м.-ээр нэрлэдэг.
Файлын систем нь файлыг ч, хавтсыг ч нэрлэдэг. Мөн файлыг ч, хавтсыг ч устгаж, зөөж, хувилж, нэрийг нь өөрчилж болно.
“Каталогижуулах” хэлбэрээр нь файлын системийг: г.м.-ээр ангилж болно. Хавтгай файл системд, каталоги доторх каталоги гэж байдаггүй. Бүх каталогиуд нэг төвшинд, “зэрэгцэн” оршино. Мод хэлбэрийн файл системд, каталоги дотор дахиад каталоги байж болдог. Ж.нь Windows-ын файл систем мод хэлбэрийн бүтэцтэй.
Компьютерийн Ү.С. нь хатуу диск дээр хадгалагдах бөгөөд компьютерыг асаахад тэндээс уншигдаж, RAM-д ачаалагддаг. Энэ процессыг Ү.С.-ийг ачаалах (OS loading) гэж нэрийднэ.
Анхны үйлдлийн систем нь компьютерын технологийн хөгжлийн хоёрдугаар үе буюу транзистор ашиглах болсонтой хамт үүссэн. Хоёрдугаар үеийн том компьютерууд нь тухайн уламжлалын дифференциал тэгшитгэлийг бодох гэх мэтийн физик, инженерийн салбарт гарч ирдэг байсан ШУ-ны болон техникийн тооцоог хийхэд голчлон хэрэглэгдэж байжээ. Програмаа үндсэндээ Фортран, ассемблер дээр бичих ба үйлдлийн системүүд нь FMS (Fortran Monitor System), IBSYS (IBM корпорацийн IBM 7094 компьютерт зориулж гаргасан үйлдлийн систем) байсан.
Ерөнхийлөгч
Мөн үзэх
Ангилал:Төрийн тэргүүн
Шавар
Шавар нь маш жижиг ширхэгтэй, нэг эсвэл хэд хэдэн шаврын эрдсүүдээс тогтох, металлын ислүүд ба органик бодисуудыг ул мөр төдий агуулсан, байгалийн чулуулагийн эсвэл хөрсний бүрдүүлэгч. Чийгтэй үедээ уян ба хатаасны эсвэл шатаасны дараа хатуу болдог. Шаврын геологийн тогтоцууд нь ихэвчлэн үет силикатын эрдсүүдээс тогтох ба эрдсийн бүтэцдээ үл салах усыг (кристалл дундын ус) янз бүрийн хэмжээтэй агуулдаг. Хөрсөнд агуулагдах хэмжээнээсээ хамаарч шавар нь, цагаанаас бохир саарал эсвэл хүрэнгээс гүн улбар шар өнгөтэй байдаг.
Шавар нь бусад нарийн ширхэгтэй хөрсүүдээс хэмжээ болон минералогоор ялгагдана. Лаг (silt) нь мөн нарийн ширхэгтэй хөрс бөгөөд шаварын эрдсүүдийг агуулдаггүй ба түүний хэсгүүдийн хэмжээ нь шаврынхаас том байх хадлагатай байдаг. Лаг ба шаварийн жижиг хэсгүүдийн хэмжээ давхцалтай болон ижил физик шинж чанаруудын агуулдаг бөгөөд олон байгалийн тогтоцууд аль алийг хамт агуулдаг. Лаг ба шаврын хэмжээний ялгааны хувьд судлаж буй салбараас хамааран янз бүр байдаг. Геологчид ба хөрс судлаачид 2 мкм-ээр ялгагдана гэж үздэг бол, тунадас судлаачид 4-5 мкм, коллоидын химичид 1 мкм хэмжээг суурь болгодог. ISO 14688 дагуу бол шаврын хэсгүүд нь лагийн хэсгүүдээс 2 мкм-р бага гэж тогтоосон.
Эшлэл
Ангилал:Хөрс судлал Ангилал:Барилгын материал Ангилал:Байгалийн бэлдэц материал Ангилал:Уран баримал
Төрийн тэргүүн
Төрийн тэргүүн гэдэг нь улс орны тэргүүлэгч хүн юм. Өдгөө дэлхий дээр буй ихэнх улсуудад Ерөнхийлөгч хэмээх албан тушаалтан энэ үүргийг гүйцэтгэдэг бол Хаант засаглалтай улсуудад хаан, социалист улсуудад Ардын хурлын тэргүүлэгч, дарга гэх мэтээр нэрлэдэг.
Монгол улсын төрийн тэргүүн
Монгол Улсын төрийн тэргүүн нь Ерөнхийлөгч бөгөөд Монголын ард тvмний эв нэгдлийг илэрхийлэгч мөн. Ерөнхийлөгчөөр дөчин таван нас хүрсэн, сүүлийн таваас доошгүй жил эх орондоо байнга оршин суусан, Монгол Улсын уугуул иргэнийг дөрвөн жилийн хугацаагаар сонгоно. гэж Монгол Улсын Үндсэн Хуулийн 30-р зүйлд заажээ.
Ангилал:Төрийн тэргүүний цол Ангилал:Төрийн албаны ажилтан Ангилал:Үндсэн хуулийн эрх зүй
Факэдэ загвар
Факэдэ (Фасад) загвар нь Програм хангамжийн инженерчлэл сэдэвт хамаарагдах зохиомжийн загвар-уудын нэг бөгөөд ихэвчлэн Объект хандалтат технологи-той цуг ашиглагддаг.
Факэдэ нь обьект бөгөөд class library шиг томоохон кодтой хэсэг рүү хандах замыг хөнгөвчилж өгдөг. Факэдэ загварыг ашигласнаар дараахи давуу талуудтай:
Java
This is an abstract example of how a client ("you") interacts with a facade (the "computer") to a complex system (internal computer parts, like CPU and HardDrive).
Javascript
Uses Firebug.
Нэмэлт холбоосууд
Ангилал:Программ хангамж зохиох хэв загвар
Үхлийн ирмэг дээрх хүн
Үхлийн ирмэг дээрх хүн (Man on a Ledge) нь 2012 оны триллер кино бөгөөд Асгер Лет найруулж, гол дүрд нь Сэм Уортингтон, Эд Харрис, Элизабет Бэнкс болон Жэйми Белл нар тоглосон ба киноны зураг авалтыг Нью-Йорк хотноо авчээ.
Өрнөл
Оргодол өөрийгөө гэм буруугүйг нотлохоор амиа хорлохоор завдаж буйг уг харуулах юм.
Холбоос
Ангилал:2012 оны кино Ангилал:АНУ-ын кино Ангилал:Триллер кино
Жоан Бернардо Виейра
Жоан Бернардо "Нино" Виейра (João Bernardo "Nino" Vieira, 1939 оны 4 сарын 27 – 2009 оны 3 сарын 2) нь 1980 - 1999, 2005 - 2009 онд Гвиней-Биссау улсын Ерөнхийлөгчөөр ажилласан улс төрч юм. 1980 онд анх төрийн толгойд гарч ирсэн Виейра 19 жил засгийн эрхийг барьсан бөгөөд 1994 онд олон намын сонгуулийн үр дүнд ерөнхийлөгчөөр сонгогджээ. 1998-1999 оны иргэний дайны дараа гадаадад дүрвэн амьдарч байгаад 2005 оны ерөнхийлөгчийн сонгуульд ялж улс төрийн амьдралд эргэн иржээ. Гэвч 2009 оны 3 сарын 2-нд, Гвиней-Биссаугийн цэргийн эрхтэн, генерал Батиста Тагме На Вайег алсан дэлбэрэлтийн өшөөг авах гэсэн цэргүүдийн гарт өртөж амиа алджээ. Виейрагийн аллагын хариуцлагыг армийн удирдлагуудад тохож байсан боловч цэргийн албаны хүмүүс түүнийг үгүйсгэжээ.
Виейра ерөнхийлөгчийн албыг хашиж байх үедээ өөрийгөө Гвиней-Биссауд өгсөн "Бурханы бэлэг" гэж нэрлэдэг байлаа.
Гвиней-Биссаугийн түүхэнд аллагын золиос болсон цорын ганц ерөнхийлөгч нь Виейра юм.
Эшлэл
Ангилал:Гвиней-Бисаугийн ерөнхийлөгч Ангилал:Гвиней-Бисаугийн ерөнхий сайд Ангилал:Гвиней-Бисаугийн батлан хамгаалахын сайд Ангилал:Гвиней-Бисаугийн парламентын гишүүн Ангилал:Хууль тогтооx байгууллагын тэргүүн Ангилал:Гэгээн Иаковын Сэлэм одон шагналтан (хүзүүний гинжтэй) Ангилал:Гвиней-Бисаучууд Ангилал:1939 онд төрсөн Ангилал:2009 онд өнгөрсөн
Ириди
Ириди нь Ir гэсэн химийн тэмдэгтэй, атомын дугаар буюу дэс дугаар нь 77 бүхий химийн элемент юм. Энэ нь шилжилтийн металлд орох ба үелэх системийн 9-р бүлгийн (хуучин үелэх системд 8-р хажуугийн бүлэг буюу кобальтын бүлэг) элемент. Маш хүнд, хатуу, бутрамтгай, гялтганасан мөнгөлөг цагаан өнгөтэй үнэт металл нь цагаан алтны бүлгийн металлуудаас зэврэлтэнд хамгийн тэсвэртэй элементийн тоонд орно. 0,11 кельвинээс доош температурт хэт дамжуулах чадвартай төлөв байдалд шилждэг.
Тархац
Ириди нь алт, цагаан алтнаас ч ховор олдоцтой. Цацраг идэвхгүй хамгийн ховор металл болох ренигийн дараах байрыг роди рутенигийн хамт ириди эзэлдэг. Түүний дэлхийн гадаргуу дээр эзлэх хувь нь дөнгөж 1 ppb.
Эшлэл
Ангилал:6-р үеийн элемент Ангилал:Кубын талст систем Ангилал:Эрдэс Ангилал:Эрдсийн ангиллын элемент
Хасси
Хэд хэдэн изотоп нь мэдэгдээд буй, тэднээс хагас задралын хугацаа нь ~10 секунд байдаг 269Hs изотоп нь хамгийн удаан задардаг изотоп болно.
Эшлэл
Ангилал:7-р үеийн элемент
Брежневийг хороох оролдогууд
Брежневийг хороох оролдогууд — 1969 оны 1 сарын 22-нд ЗХУ-ын Коммунист Намын төв хорооны нарийн бичгийн дарга Леонид Брежневийн аминд халдах оролдлого гарсан байна.
1969 оны 1-р сарын 21-ний шөнө 1947 онд төрсөн бага дэслэгч Виктор Ильин Ломоносов хотын нууц цэргийн ангийн жижүүрийн туслахаар үүрэг гүйцэтгэж байжээ. Өглөө 7:20 цагт дарга нь өглөөний цайгаа уухаар гарсан учир зэвсгийн агуулахын түлхүүр Ильиний мэдэлд оржээ. Өглөөний 07:45 цагт Ильин хоёр "Макаров" гар буу, дөрвөн хайрцаг сум хулгайлж тул цэргийн ангиас дур мэдэн гарч Ленинград руу явжээ, тэндээсээ 10:40 цагт урьдчилан худалдаж авсан онгоцны тийзээр Москва руу нисч, онгоцонд галт зэвсэгээ аюулгүйгээр нэвтрүүлсэн байна. Ирсэн даруйдаа цагдаагийн ажилтан асан авга ахынхаандаа хоносон ажээ. Тэрээр ирснээ маргааш болох гэж буй Зөвлөлтийн сансрын нисгэгчид, "Союз-4", "Союз-5" хөлгүүдийн багийн гишүүдийн уулзалтыг (уулзалтад Леонид Ильич Брежнев оролцох ёстой байсан) үзэх хүсэлтэй байгаа гэж тайлбарласан байна.
Энэ өдөр Зөвлөлт Оросын лидер өөрийн орны сансрын нисгэгчдийг хүлээн авч уулзах ёстой байв. Зөвлөлтийн армийн дэслэгч Виктор Ильин авга ахынхаа цагдаагийн хувцсыг өмсөж Кремлийн Боровицкийн хаалгаар хамгаалагч болж нэвтэрсэн байна. Тэр удирдагчийг сууж яваа гэж тооцоолсон машин руу гар буугаар буудаж эхэлсэн байна. Гэтэл энэ машинд сансрын нисэгч Алексей Леонов, Андиян Николаев, Валентина Терешкова, Георгий Береговой нар байжээ. Гал нээх үед жолооч Илья Жарков нас барж өөр хэд хэдэн хүн шархадсан байна. Харин Брежнев өөр машинаар явж байсан тул ямар нэгэн муу зүйл тохиолдсонгүй. Ильин сэтгэцийн өвчтөн байсан нь нотлогдож 20 гаран жил хаалттай эмнэлэгт өнгөрүүлжээ.
ЗХУ-д Бреженевийг хороох гэсэн оролдлого дахин гарч байсангүй. Харин хилийн чанадад Брежневийн аминд халдах оролдлого гарч байлаа. 1977 оны 6-р сард Леонид Ильич Франц ад айлчлах ёстой байлаа. Үүний өмнө КГБ-ийнхэн Парист алан хядах ажиллагаа гарч болзошгүй тухай мэдээлэл авч байжээ. Л.Брежнев айлчлалын хөтөлбөрийн дагуу Парисийн хүндэтгэлийн хаалганы дэргэдэх мөнхийн галд цэцэг өргөх ёстой байв. Тусгай албаны авсан мэдээгээр цэцэг өргөх ёслолын үед мэргэн бууч гал нээхээр зэхэж байжээ. Парисийн 12 мянган цагдаа 6000 гал унтраагч нар хамгаалалтанд гарчээ. 1977 оны 6-р сарын 21-нд Леонид Ильич мөнхийн галны дэргэд цэцэг өргөөд явсан юм. 1979 оны 5 сард Брежнев Германд айчлав. Аугустбург цайзад канцлер Гельмут Шмидттэй уулзжээ. Цайзаас Брежневийг нөөц хаалгаар гаргажээ.
Ангилал:Орос дахь эрүүгийн хэрэг
Адриан Рамос
Густаво Адриан Рамос Васкес (Gustavo Adrián Ramos Vásquez; 1986 оны нэгдүгээр сарын 22-нд Сантандер де Киличао хотод төрсөн) — Колумбын хөлбөмбөгчин бөгөөд Дортмундын «Боруссиа» багт довтлогчоор тоглодог.
Солонгосын хятад
Солонгосын хятад — Солонгост (өмнөд, умард) амьдардаг хятад хүн.
Адриан Рамос
Замнал
2009 оны наймдугаар сард «Хертад» элссэн ба наймдугаар сарын 12-нд «Майнцийн» эсрэг 81-р минутанд Артур Вихнярекийг сэлгэн гараалж байв.
Солонгосын хятад
Солонгост 1980 оноос хятад хүмүүс мэдэгдэхүйц тооны болсон. Ихэвчлэн Шаньдун мужаас ирэл гаралтай гэдэг.
Адриан Рамос
Замнал
2014 оны дөрөвдүгээр сарын 9-нд зуны наймааны цонх нээгдэхтэй зэрэгцэн Рамосыг Дортмундын «Боруссиа» элсүүлж, 4 жилээр гэрээлжээ.
Солонгосын хятад
Өмнөд Солонгос
200px|thumb|[[Пүсань|Пүсаний хятад гудамж]] Өмнөд Солонгост 696,861 БНХАУ-ын иргэн байгаагаас 70 хувь нь солонгос үндэстэн юм. Үлдсэн хувь буюу 208,761 мянган хүн хятад үндэстэн гэж үзэхэд их зөрөхгүй. Ихэвчлэн Сөүл хавиар оршин суудаг.
Адриан Рамос
Амжилт
Боруссиа Дортмунд
Солонгосын хятад
Умард Солонгос
Умардад 1958 онд 14000 БНХАУ-ын иргэн байсан. Яс үндэс тодорхойгүй. Одоогоор 10000 орчим гэдэг.
Адриан Рамос
Гаднын холбоос
Ангилал:Колумбийн шигшээ багийн хөлбөмбөгчин Ангилал:Хөлбөмбөгийн довтлогч Ангилал:Америка Кали багийн тоглогч Ангилал:Трухильянос багийн тоглогч Ангилал:Индепендьенте Санта-Фе багийн тоглогч Ангилал:Херта багийн тоглогч Ангилал:Боруссиа Дортмунд багийн тоглогч Ангилал:2008 оны зуны олимпод оролцогч Ангилал:Колумбийн хөлбөмбөгийн улсын аварга Ангилал:Колумбичууд Ангилал:1986 онд төрсөн
Солонгосын хятад
Умард Солонгос
Ангилал:Өмнөд Солонгос дахь угсаатан Ангилал:Умард Солонгос дахь угсаатан Ангилал:Хятад дахь угсаатан
Дэлгэрэнгүй тогос
Дэлгэрэнгүй тогос нь Австралид амьдардаг 2 зүйл шувуу бөгөөд эргэн тойрон дахь элдэв дуу чимээг дуурайн дуугарах чадвар нь алдартай. Эрэгчин нь онцлог завсрын өнгөтэй өд бүхий, дэлгэхэд дэвүүр мэт хэлбэрийн том, гоёмсог урт сүүлтэй.
Зүйлүүд
2 зүйлийн дэлгэрэнгүй тогос бий.
Идэш тэжээл
Дэлгэрэнгүй тогос шавж, аалз, чийгийн улаан, заримдаа ургамлын үр иднэ.
Зан авир
Тэд аюул тохиолдоход нисэхээсээ гүйж зугтах бөгөөд заримдаа вомбатын үүр нүхэнд орж амь хорогддог байна. Дэлгэрэнгүй тогос нь бусад амьтан шувуудын дуу, машины моторын чимээ, нохой хуцах, хөгжмийн зэмсэг, модны хөрөө, хүүхдийн уйлах болон хүний дуу хоолойг дууриаж чаддаг ажээ.
Цахим холбоос
Ангилал:Боршувуутан
Надежда Скардино
Надежда Валерьевна Скардино (Надзея Валер'еўна Скардзіна, 1985 оны гуравдугаар сарын 27-нд Зөвлөлт Холбоот Улсын Ленинград хотод төрсөн) — Беларусын биатлонч.
2010 оны олимпт оролцож байсан ба 2014 оны олимпын наадмын хүрэл медальт юм.
Холбоос
Ангилал:Беларусийн биатлонч Ангилал:Биатлоны олимпын аварга Ангилал:Биатлоны европын аварга Ангилал:Биатлоны универсиадын аварга Ангилал:Беларусийн олимпын хүрэл медальтан Ангилал:Беларусийн олимпын оролцогч Ангилал:2010 оны өвлийн олимпод оролцогч Ангилал:2014 оны өвлийн олимпод оролцогч Ангилал:2018 оны өвлийн олимпод оролцогч Ангилал:Зөвлөлтийн иргэн Ангилал:Беларусьчууд Ангилал:1985 онд төрсөн
Катион солилцооны чадавх
Хөрс судлалд, катионы солилцооны чадавх (cation-exchange capacity-CEC, КСЧ) гэдэг нь, тухайн рН-ийн үед агуулагдах, хөрсний усны уусмалаар солилцох катионы хуурай жингээр тооцсон тоо хэмжээ. КСЧ нь хөрсний үржил шим, тэжээлийн бодисуудыг агуулах чадавх болон хөрс нь хөрсний усыг катионоор бохирдохоос хамгаалах чадавх зэргийг тодорхойлоход ашиглагддаг. КСЧ-ийг 100 гр хуурай хөрсөн дэх устөрөгчийн миллиэквивалентээр (meq + /100g), эсвэл СИ системийн нэгж болох cmol + /kg (сантимоль/килограмм) илэрхийлдэг.
Шавар ба гумус нь гадаргуудаа электростатик цэнэгүүдийг агуулдаг ба тэдгээр нь ионуудыг татан барьж байдаг. Шаврын барих чадавх нь шаврын төрлөөс хамаарч өөрчлөгдөнө. Гумусын КСЧ нь хамгийн сайн шаврынхаас хоёроос гурав дахин их байдаг.
Хөрсний КСЧ нэмэгдүүлэх аргын нэг бол, гумусын үүслийг нэмэгдүүлэх явдал юм.
Дүгнэж хэлэхэд, КСЧ хэдий чинээ өндөр байна, тухайн хөрс төдий чинээ үржил шимтэй байна.
КСЧ-г тооцоолох нь
КСЧ нь тухайн хөрсний агуулж чадах эерэг цэнэгүүдийн (катионууд) нийлбэр юм. Ихэвчлэн 100 гр хуурай хөрсний катион агуулах хэсгүүдийг дүүргэхэд шаардагдах устөрөгчийн ионы (H+) тоогоор илэрхийлэгддэг. Мөн өөр катионы (Al3+ or Ca2+) эквивалент дүнгээр хэмжиж болдог.
Мг-экв/100 гр нэгжийг, фунт/акр эсвэл кг/га гэх мэт тэжээлийн бодисуудыг хэмжих энгийн нэгж болгон хувиргахад, атом масс, ионы валент, хөрсний гүн ба нягт зэргийг үндэслэнэ. Менгель 1 мг-экв/100 гр дараах тохирлыг өгсөн:
Сууриар ханасан байдал
КСЧ-тай нягт холбоотой зүйл бол сууриар ханасан байдал буюу солилцох катионууд дахь суурь-катионуудын (Ca, Mg, K ба Na) фракц юм. Зарим тохиолдолд сууриар ханасан байдлыг хувиар илэрхийлдэг ба сууриар ханасан хувь гэж гэрлэдэг. Солилцох суурь-катионы агууламж хэдий чинээ өндөр байна, төдий чинээ их хүчиллэг богино хугацаанд саармагжих боломжтой. Өндөр КСЧ-тай хөрс нь, КСЧ муутай хөрстэй харьцуулахад удаан хугацаанд хүчилждэггүй (сууриар ханасан байдал ижил байхад). КСЧ өндөртэй хөрс нь бороонд агуулагдах хүчиллэг устөрөгчийн ионы нөлөөлөөс түргэн салж, богино хугацаанд анхны рН-ийн түвшинд эргэн очдог. КСЧ багатай хөрсний рН борооны нөлөөгөөр огцом доош унаж, харьцангуй удаан хугацаанд тэр (хүчиллэг) хэмжээнд оршдог.
Суурь-катионы ханалтын зэрэг (base-cation saturation ratio буюу BCSR) нь хөрсний шинжилгээний хариуг тайлбарлах арга бөгөөд тогтвортой газар тариаланд өргөн ашиглагддаг. Энэ аргыг дэлхий даяар сая гаруй акр (4,000 km²) тариалангийн талбайд үр дүнтэй ашиглаж байна.
pH ба КСЧ
Дийлэнх хөрсний КСЧ нь тухайн хөрсний рН-с хамааралтай байдаг. Энэ нь Хофмейстерийн эгнээнээс (лиотроп эгнээ) хамаардаг. Хофмейстерийн эгнээ нь зарим катионуудын, коллоидууд уруу адсорбцлогдох харьцангүй хүчийг харуулдаг:
Al3+ > H+ > Ca2+ > Mg2+ > K+ = NH4+ > Na+
Хөрсний хүчиллэг нэмэгдэх (pH буурах) тусам, илүү олон H+ ион коллоидуудтай нэгдэнэ. Ингэснээр илүү олон катион коллоидуудаас хөрсний усан уусмал уруу шахагдана. Эсрэгээр, хөрс илүү шүлтлэг болох (pH нэмэгдэх) тусам, коллоидуудаас катионуудыг хөрсний уусмал уруу шахах H+ ионы тоо буурч, хөрсний уусмал дахь чөлөөт катионуудын хэмжээ багасна (КСЧ ихэснэ).
Янз бүрийн коллоидууд ба хөрсүүдийн КСЧ
Янз бүрийн хөрс ба холимог хөрсний КСЧ маш ялгаатай байдаг.
Хөнгөн цагааны ионууд ба КСЧ
Их хэмжээнд угаагдсан эсвэл исэлдсэн хөрсүүд, ялангуяа чийглэг тропикт, Al3+ концентраци өндөртэй байдаг ба тэдгээр нь хөрсний коллоидуудын катион солилцуулах хэсэгтэй (сайттай) холбогддог. Их хэмжээтэй агуулагдах хөнгөн цагаан нь дийлэнх ургамалд хортой байдаг учир дээрх холболт сайн талтай. Хөнгөн цагаан нь хөрсний коллоидуудыг абсорбцлох зэрэг өндөртэй тул тэдэнтэй холбогдсоноор хөрсний солилцох хэсгээс зайлуулагдаж, ургамалд хортойгоор нөлөөлж чадахгүй болдог. Нөгөө талаас, хөнгөн цагаан нь 3 эерэг цэнэгтэй тул их хэмжээний коллоидын цэнэгийг үгүй хийдэг. Жишээ нь, Al3+ нь гурван NH4+-ийн зайг эзэлдэг. Ингэснээр, аммони нь хөрсний усан уусмалд үлдэж, их хэмжээний бороо орсон тохиолдолд угаагдах боломжтой болдог. Энэ байдал нь хөнгөн цагаан ихтэй хөрсийг харьцангуй үржил шимгүй болгодог. Хөрснөөс хөнгөн цагааны ионуудыг зайлуулж, КСЧ-ийг бусад ионуудад зориулан чөлөөлөх хялбар арга байдаггүй.
Гадаад холболт
Ангилал:Газар тариалан Ангилал:Хөрсний үржил шим Ангилал:Хүрээлэн буй орчны хими
Кармелита Жетер
Кармелита Жетер (Carmelita Jeter, 1979 оны арваннэгдүгээр сарын 24-нд төрсөн) нь Америкийн 100 метрийн зайн гүйгч юм.
Холбоос
Ангилал:АНУ-ын 100 метрийн гүйгч Ангилал:АНУ-ын 200 метрийн гүйгч Ангилал:АНУ-ын 4х100 метрийн буухиа гүйгч Ангилал:4х100 метрийн буухиа гүйлтийн олимпын аварга Ангилал:100 метрийн гүйлтийн дэлхийн аварга Ангилал:4х100 метрийн буухиа гүйлтийн дэлхийн аварга Ангилал:АНУ-ын олимпын аварга Ангилал:АНУ-ын олимпын мөнгөн медальтан Ангилал:АНУ-ын олимпын хүрэл медальтан Ангилал:АНУ-ын олимпын оролцогч Ангилал:2012 оны зуны олимпод оролцогч Ангилал:Лос-Анжелесын тамирчин Ангилал:Америкчууд Ангилал:1979 онд төрсөн
Дашинчилэн сум
Дашинчилэн нь Булган аймгийн сум юм.
Улаанбаатар хотоос 227 км, аймгийн төвөөс 147 км зайд байрладаг. Төв аймгийн Заамар, Эрдэнэсант, Булган аймгийн Бүрэгхангай, Баяннуур, Рашаант, Гурванбулаг, Хишиг-Өндөр сумуудтай хил залгадаг. Газар нутгийн хэмжээ 231896 га талбайд оршдог.
Ангилал:Булган аймгийн сум Ангилал:Монголын сум
Зөв зохицол партнерс
right|250px Зөв зохицол партнерс (ZZ PARTNERS LLC) нь 2005 оны 4 дүгээр сарын 27-ны өдөр үүсгэн байгуулагдсан хууль зүйн компани юм.
2009 оны Формула-1
thumb|right|287px|Женсон Баттон thumb|right|287px|Дэлхийн аварга цолоо хамгаалж буй Льюис Хамилтон (Хятадын Гран При дээр 2009) 2009 оны Формула-1-дэлхийн аварга шалгаруулах тэмцээн нь Формула 1-ийн дэлхийн аваргын 60 дахь улиралын тэмцээн ба нийт 17 Гран При уралдааныг хамардаг. Энэ улиралын тэмцээн гуравдугаар сарын 29-өөс арваннэгдүгээр сарын 1-ний хооронд явагдсан.
Женсон Баттон сүүлээсээ хоёр дахь уралдааны дүнгээр дэлхийн аварга цолны болзлыг хангасан ба зохион бүтээгчийн дэлхийн аварга цолыг Браун ГП гардан авчээ.
#2009 Ангилал:2009 оны Формула-1-дэлхийн аварга
Шивэр хөхбух
Шивэр хөхбух эсвэл Саарал толгойт хөх бух, урьдны нэр Лапланд хөх бух, (Poecile cinctus, Parus cinctus) нь Хөхбух овгийн бор шувуу хэлбэртэн шувуу юм. Энэ шувуу Скандинав, хойд Ази, Хойд Америк, Аляска, Канадад өргөн тархан амьдардаг ба нүүдэлдэггүй.
Шивэр хөхбух нь томхон биетэй хөх бух бөгөөд 13.5–14 см урт, 11–14.3 гр жинтэй. Хар бордуу өнгийн толгой, цагаан хацар, бор дал, хардуу далавч, гэдэс хэвлий хэсэг нь цагаан ба хажуу бөөр нь цайвар бор юм.
Бусад ихэнх хөхбухын хамт Parus төрөлд тооцогдож байсан ч, шинжилгээний үндсэн дээр Poecile төрөлд салгаж тооцох болсон.
Цахим холбоос
Ангилал:Хөхбухынхан
Фотовольтаик
Фотовольтаик гэдэг нэр томъёо нь гэрлийн энергийг шууд хувиргагчийг хэлэх ба ихэнхдээ нарны гэрлийг фото элементийн тусламжтайгаар цахилгаан энерги болгон хувиргана. 1958 оноос хойш сансрын тээвэрт хэрэглэсээр ирсэн. Орчин үед түүний хэрэглээ нь зөвхөн сансарт бус харин дэлхий дээр ихээр хэрэглэх болсон ба ихэвчлэн цахилгааны үүсгүүрээр ашиглахдаа ил задгай газар болон орон сууцны дээвэр, эсвэл зогсоолын төлбөрийн автомат, тооны машин зэрэгт суурилуулсан байдаг.
Фотовольтаик гэх үг нь грекийн "гэрэл" (φῶς, фос-гэрэл, харъяалахын тийн ялгалд: φωτός, фотос-гэрлийн) гэсэн үг болон цахилгаан хүчдэлийн нэгж вольтоос (Алессандро Вольтагийн нэр) уламжлан бий болсон нийлмэл үг юм. Фотовольтаик нь нарны эрчим хүчний нэгэн бүрдэл хэсэг нь юм.
2014 оны сүүлээр дэлхий даяар 177 ГВт чадалтай төхөөрөмжийг суурилуулсан нь жилдээ багцаагаар 200 ТВтцаг үйлдвэрлэж байгаа дэлхийн цахилгааны нийт хэрэгцээний 1% орчмыг хангаж байна гэсэн үг юм.
Фотовольтаик нь нэг хэсэг хамгийн үнэтэй сэргээгдэх эрчим хүчний цахилгаан үүсгүүрт тооцогдож байсан бол өнөөдөр түүнийг бүрдүүлэгч эд хэсгийг өртөгийг маш ихээр бууруулж чадсан байна.
Фотовольтаикийн түүх
Фотовольтаик нь гэрлийг шууд гүйдэл болгон хувиргах чадвартай тодорхой материал дээр суурилдаг. Фото цахилгаан эффектийг бүр 1839 онд францын физикч Александр Эдмонд Беккерель нээсэн байна. Энэ нь цааш судлагдан явсаар 1905 онд хэвлүүлсэн Альберт Эйнштейний бүтээл болох "Гэрлийн квантан онол"-оор ихэнх хэсгийг судалсан бөгөөд үүнийхээ төлөө тэрээр 1923 онд Физикийн Нобелийн шагналыг хүртжээ. 1954 онд анхны цахиурын фото элементийг гарган авсан 6 хүртэл хувийн ашигт үйлийн коэффициенттэй ажиллаж байв. Ингээд 1955 онд анх удаа хэрэглээнд утсан харилцуурын цахилгааны тэжээлийг өсгөx зорилгоор ашигласан байна. Фото зургийн техникт фотовольтаик нь ихээр ашиглагдах ба түүнийг гэрэлтүүлгийн хэмжигчээр ашиглана.
1950-иад оны сүүлээс эхлэн фото элементийг хиймэл дагуулын техникт ашиглах болжээ. 1958 оны гуравдугаар сарын 17-нд хөөргөсөн Вангаурд 1 хиймэл дагуул нь анхны нарны фото элементийн ажиллагаа бүхий хиймэл дагуул байсан ба түүнийг 1964 он хүртэл ашигласан байна. 1960-1970-аад онуудад сансрын техникт зориулсан фотвольтаик төхөөрөмжүүдийн судалгаа эрчимтэй хөгжиж байсан бол дэлхий дээр ашиглах ашиглалтын судалгаа тийм урагштай байсангүй.
Хайду (хан)
Хайду нь Бодончарын гуч хөвгүүн юм. Түүний амьдарч байсан он цаг нь XI зууны сүүл үеийн үйл явдал бололтой. Түүний өвөг эцэг нь Мэнэн Тудун, эцэг нь Хачи хүлүг юм.
Ангилал:Боржигин
Артур Дмитриев
Артур Валерьевич Дмитриев (Артур Валерьевич Дмитриев, 1968 оны 1 сарын 21 - ) нь олон улсын тавцанд Зөвлөлт Холбоот Улс, Тусгаар Улсуудын Хамтын Нөхөрлөл, Оросын Холбооны Улсыг төлөөлөн тэмцээнд оролцож байсан украйн үндэстэн уран гулгагч юм. Тэрээр өвлийн олимпын наадмаас Наталья Мишкутёнок, Оксана Казакова хэмээх 2 өөр хамтрагчтай оролцон 2 алтан медаль хүртжээ.
Намтар
Дмитриев Наталья Мишкутёноктой хослон гулгаж, 1992 оны өвлийн олимпод аваргалан, 1994 оны өвлийн олимпоос мөнгөн медаль хүртсэн. Мөн тэд хамтдаа дэлхий, Европын аваргын алдарт хүрсэн билээ.
Мишкутёнок зодог тайлах шийдвэр гаргасны дараа Дмитриев өөр хос олсон нь Оксана Казакова байлаа. Тэдний эхний амжилт нь 1996 оны Европын аварга болсон явдал байв. Улмаар Наганогийн олимпоос алтан медальтай харьсан билээ. Ийнхүү тэрээр 2 өөр хослон гулгагчийн хамтаар олимпод түрүүлсэн анхны эрэгтэй уран гулгагч болсон юм.
Зөв зохицол партнерс
Хаяг
Улаанбаатар хот, Сүхбаатар дүүрэг, Жамъян гүний гудамж, Вива оффис төв, 302 тоот. Утас 70115006.
Артур Дмитриев
Гэр бүл
Тэрээр уран сайхны гимнастикийн дэлхийн аварга Татьяна Дручининатай 1992 онд гэрлэж, 1 хүүтэй болсон. Хүүг нь мөн Артур гэдэг.
Зөв зохицол партнерс
Гадны холбоос
Ангилал:Монголын аж ахуйн нэгж
Артур Дмитриев
Гадаад холбоосууд
Ангилал:1968 онд төрсөн Ангилал:Оросын уран гулгагч Ангилал:Оросын олимпын аварга Ангилал:Оросын олимпын мөнгөн медальтан Ангилал:ТУХН-ийн олимпын аварга